ddrg/super_eurlex huggingface dataset:
A Bizottság határozata

(1997. december 16.)

a tagállamok által húsipari termékek behozatalára feljogosított harmadik országbeli létesítmények ideiglenes jegyzékeinek megállapításáról szóló 97/569/EK határozat módosításáról

(EGT vonatkozású szöveg)

(98/9/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 97/34/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (4) bekezdésére,

mivel a 97/569/EK bizottsági határozat [3] megállapította a húsipari termékek előállításával foglalkozó harmadik országbeli létesítmények ideiglenes jegyzékeit;

mivel Dél-Afrika megküldte azon baromfikészítmények előállításával foglalkozó létesítmények jegyzékét, amelyek tekintetében az illetékes hatóságok igazolják, hogy a létesítmények összhangban vannak a közösségi szabályokkal;

mivel Dél-Afrika tekintetében ezért megállapítható a baromfikészítmények előállításával foglalkozó létesítmények ideiglenes jegyzéke; mivel a 97/569/EK határozatot ezért ennek megfelelően módosítani kell;

mivel az e rendeletben előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/569/EK határozat melléklete e határozat mellékletével egészül ki.

2. cikk

Ezt a határozatot 1997. december 15-től kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1997. december 16-án.

a Bizottság részéről

Franz Fischler

a Bizottság tagja

[1] HL L 13., 1997.1.16., 33. o.

[2] HL L 243., 1995.10.11., 17. o.

[3] HL L 234., 1997.8.26., 16. o.

--------------------------------------------------

MELLÉKLET

País: SUDÁFRICALand: SYDAFRIKALand: SÜDAFRIKAΧώρα: ΝΟΤΙΑ ΑΦΡΙΚΗCountry: SOUTH AFRICAPays: AFRIQUE DU SUDPaese: SUDAFRICALand: ZUID-AFRIKAPaís: ÁFRICA DO SULMaa: ETELÄ-AFRIKKALand: SYDAFRIKA

1 | 2 | 3 | 4 | 5 |

ZA 21 | Finlar Foods | Stikland | | PMP 6 |

--------------------------------------------------
A Tanács határozata

(1997. december 18.)

a közösségi agrárstatisztika tökéletesítéséről szóló 96/411/EK határozat módosításáról

(98/3/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 96/411/EK határozat [3] rendelkezik a jelentéseknek egyrészt a tagállamok által a Bizottsághoz, másrészt a Bizottság által az Európai Parlamenthez és a Tanácshoz történő benyújtásáról;

mivel a szerzett tapasztalatok fényében a jelentések benyújtására előírt határidők túlságosan rugalmatlannak bizonyulnak;

mivel ezért szükséges az előírt időpontok elhalasztása, és rugalmasabb határidők bevezetése,

ELFOGADTA EZT A HATÁROZATOT:

1. cikk

A 96/411/EK határozat a következőképpen módosul:

1. Az 5. cikkben a "március 31." időpont helyébe a "július 31." lép;

2. A 11. cikkben az "1997. november 1." időpont helyébe az "1999. november 1." lép.

2. cikk

Ennek a határozatnak a tagállamok a címzettjei.

Kelt Brüsszelben, 1997. december 18-án.

a Tanács részéről

az elnök

F. Boden

[1] HL C 337., 1997.11.7., 8. o.

[2] 1997. december 16-i vélemény (a Hivatalos Lapban még nem tették közzé).

[3] HL L 162., 1996.7.1., 14. o.

--------------------------------------------------
A Bizottság határozata

(1998. július 29.)

a közösségi agrárstatisztika tökéletesítéséről szóló 96/411/EK tanácsi határozat módosításáról

(az értesítés a C(1998) 2135. számú dokumentummal történt)

(EGT vonatkozású szöveg)

(98/514/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 98/3/EK határozattal [1] módosított, a közösségi agrárstatisztika tökéletesítéséről szóló, 1996. június 25-i 96/411/EK tanácsi határozatra [2] és különösen annak 8. cikkére,

mivel a vidéki környezet minőségének megóvása a vidékfejlesztési politika egyik célja;

mivel megfelelő eszközöket kell rendelkezésre bocsátani ahhoz, hogy ezen a területen megbízható statisztikai információ álljon rendelkezésre;

mivel ennek érdekében a II. melléklet kicserélésével módosítani kell a 96/411/EK határozatot;

mivel az ebben a határozatban előírt intézkedések összhangban vannak az Agrárstatisztikai Állandó Bizottság véleményével,

ELFOGADTA EZT A HATÁROZATOT:

1. cikk

A 96/411/EK határozat II. melléklete helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1998. július 29-én.

a Bizottság részéről

Yves-Thibault De Silguy

a Bizottság tagja

[1] HL L 1., 1998.1.3., 9. o.

[2] HL L 162., 1996.7.1., 14. o.

--------------------------------------------------

MELLÉKLET

II. MELLÉKLET

ÚJ VAGY MEGNÖVEKEDETT SZÜKSÉGLETŰ STATISZTIKAI TERÜLETEK

Témakörök

1. Mezőgazdasági üzemszerkezeti felmérés: a jellemzők listájának az új igényekhez való igazítása.

2. A vetési és ültetési tervek gyors felmérése a főbb növénykultúrák esetében a tél kezdetén.

3. A termelési statisztikák tökéletesítése és gyors továbbítása bizonyos ágazatokban (gyümölcs és zöldségfélék, bor, tojás, baromfi, virág).

4. A fogyasztásra és az állományszintekre vonatkozó statisztikák továbbfejlesztése, és a fő termékeknél bekövetkezett változások, tekintettel az európai szinten jelentkező ellátási mérlegek rendszeres előállítására.

5. Állati takarmány: bizonyos késedelmek leküzdése a takarmánymérlegekben.

6. Jobban harmonizált közösségi erdészeti statisztika kidolgozása.

7. Mezőgazdasági árstatisztika: az abszolút mezőgazdasági ársorok újbóli kiválasztása, tekintettel a műszaki haladásra és a gazdasági változásokra.

8. Statisztikai adatok a vidékfejlesztésről és a mezőgazdaság környezeti hatásáról.

Módszertan

9. Továbbfejlesztett és új módszerek, amelyek lehetővé teszik a tagállamok számára, hogy hatékonyabban elégítsék ki a meglévő és az új információs igényeket, például: egyszerűsített felmérések, közigazgatási adatok, panelek, távérzékelés.

--------------------------------------------------
A Bizottság határozata

(1998. április 23.)

hasított kifejlett marhák osztályozási rendszerének alkalmazásával kapcsolatos közösségi ellenőrzőbizottságról szóló 83/471/EGK határozat módosításáról

(98/296/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1026/91/EGK rendelettel [1] módosított, a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre [2] és különösen annak 5. cikke negyedik bekezdésére,

mivel az eddigi tapasztalatok tükrében ki kell igazítani a fent említett rendelet 5. cikkében előírt ellenőrzőbizottság összetételére, a helyszíni vizsgálatok gyakoriságára és a vizsgálati jelentések továbbításának határidejére vonatkozó részletes szabályokat; mivel a legutóbb a 95/201/EK határozattal [3] módosított 83/471/EGK bizottsági határozatot [4] ennek megfelelően módosítani kell;

mivel az e határozatban előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A HATÁROZATOT:

1. cikk

A 83/471/EGK határozat a következőképpen módosul:

1. A 2. cikk (2) bekezdése helyébe a következő szöveg lép:

"(2) Az egyes tagállamokban folytatott helyszíni vizsgálatokat a bizottság küldöttsége végzi el, amelynek összetétele legfeljebb a következő lehet:

- három szakértő a Bizottság részéről, akiknek egyike a bizottság elnökeként jár el,

- egy szakértő az érintett tagállam részéről,

- nyolc szakértő egyéb tagállamok részéről."

2. a 3. cikk (2) bekezdésének első albekezdése helyébe a következő szöveg lép:

"(2) Minden egyes tagállamban rendszeres időközönként elvégzik a helyszíni vizsgálatokat, és szükség esetén további látogatások követhetik azokat.

Ilyen esetben a bizottsági tagok száma csökkenthető."

3. a 4. cikk (2) bekezdése helyébe a következő szöveg lép:

"(2) Az elvégzett vizsgálatról a bizottság elnöke jelentést készít, amely tartalmazza az (1) bekezdésben említett következtetéseket. A jelentést a lehető leghamarabb meg kell küldeni vizsgált tagállamnak, majd ezt követően a többi tagállamnak is."

2. cikk

Ennek a határozatnak a tagállamok a címzettjei.

Kelt Brüsszelben, 1998. április 23-án.

a Bizottság részéről

Franz Fischler

a Bizottság tagja

[1] HL L 106., 1991.4.26., 2. o.

[2] HL L 123., 1981.5.7., 3. o.

[3] HL L 128., 1995.6.13., 18. o.

[4] HL L 259., 1983.9.20., 30. o.

--------------------------------------------------
A Bizottság határozata

(1998. október 6.)

a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK határozat módosításáról

(az értesítés a C(1998) 2954. számú dokumentummal történt)

(EGT vonatkozású szöveg)

(98/567/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 19. cikkének ii. pontjára,

mivel a legutóbb a 98/360/EK [2] határozattal módosított 93/195/EGK [3] bizottsági határozattal összhangban a törzskönyvezett lovak lóverseny, lovassport-rendezvények vagy kulturális események céljából történő ideiglenes kivitel utáni újrabehozatalát azokra a lovakra korlátozzák, amelyek 30 napnál rövidebb időt töltöttek el harmadik országban;

mivel annak megkönnyítése érdekében, hogy a Közösségből származó lovak részt vehessenek az Ausztráliában megrendezésre kerülő Melbourne Kupán, ezt az időtartamot 90 napnál rövidebb időtartamra kell meghosszabbítani;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

1. Az 1. cikk a következő ötödik francia bekezdéssel egészül ki:

"– részt vettek a Melbourne Kupán, és megfelelnek az e határozat V. mellékletében meghatározott egészségügyi bizonyítványmintában rögzített követelményeknek".

2. A határozat V. mellékletként e határozat mellékletével egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 1998. október 6-án.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 163., 1998.6.6., 44. o.

[3] HL L 86., 1993.4.6., 1. o.

--------------------------------------------------

MELLÉKLET

V. MELLÉKLET

+++++ TIFF +++++

--------------------------------------------------
A Tanács határozata

(1998. március 19.)

a tartózkodási engedélyek egységes formájáról készülő nyomásra kész minta előállítási költségeinek megosztásáról

(98/243/IB)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.8. cikke (2) bekezdése második albekezdésének második francia bekezdésére,

tekintettel az Európai Unióról szóló szerződés K.3. cikke alapján, a tartózkodási engedélyek egységes formájáról szóló, 1996. december 16-i tanácsi együttes fellépésre [1] és különösen annak 2. cikke (1) bekezdésére,

mivel az említett együttes fellépés 2. cikke (1) bekezdésében említett műszaki előírásoknak a Tanács általi elfogadása a nyomásra kész minták előállítását vonja maga után az egységes formájú tartózkodási engedélyek számára;

mivel a Holland Királyság készségét fejezte ki, hogy elkészítse a nyomásra kész mintákat a többi tagállam nevében;

mivel a nyomásra kész mintákat a Holland Királyságnál felmerült előállítási költségeit meg kell osztani a tagállamok között,

A KÖVETKEZŐKÉPPEN HATÁROZOTT:

1. cikk

A Holland Királyságot felhatalmazzák arra, hogy a többi tagállam nevében elkészítse a nyomásra kész mintákat a tartózkodási engedélyek egységes formájáról.

2. cikk

A tartózkodási engedélyek egységes formájáról a nyomásra kész minták teljes készítési költségeit, ami 124667 ECU, a tagállamok hozzájárulásaiból finanszírozzák. Az egyes tagállamok pénzügyi hozzájárulását annak alapján számítják ki, hogy bruttó nemzeti terméke milyen arányban van a tagállamok bruttó nemzeti termékeinek teljes összegével, ami az Európai Közösségek 1997. évi általános költségvetése [2] finanszírozásának alapjául szolgál. E cikk az értelmében a "bruttó nemzeti terméket" a bruttó nemzeti termék piaci árakon történő összeállításának összehangolásáról szóló, 1989. február 13-i 89/130/EGK, Euratom tanácsi irányelv [3] határozza meg.

3. cikk

Ez a határozat a Hivatalos Lapban való kihirdetése napján lép hatályba.

Kelt Brüsszelben, 1998. március 19-én.

a Tanács részéről

az elnök

J. Straw

[1] HL L 7., 1997.1.10., 1. o.

[2] HL L 44., 1997.2.14., 127. o.

[3] HL L 49., 1989.2.21., 26. o.

--------------------------------------------------
A Tanács határozata

(1998. július 13.)

az afrikai, karibi és csendes-óceáni államoknak (AKCS), valamint a tengerentúli országoknak és területeknek (TOT) nyújtott műszaki segítség igazgatási rendszere állandó költségeinek finanszírozásáról

(98/461/EK)

AZ EURÓPAI UNIÓ TANÁCSA,

tekintettel az 1995. november 4-én Mauritiuson aláírt megállapodással módosított, 1989. december 15-én Loméban aláírt negyedik AKCS–EK-egyezményre,

tekintettel a tengerentúli országoknak és területeknek az Európai Gazdasági Közösséggel való társulásáról szóló, 1991. július 25-i 91/482/EGK tanácsi határozatra [1],

tekintettel a tagállamok kormányainak a Tanács keretében ülésező képviselői között a negyedik AKCS-EK-egyezmény második pénzügyi jegyzőkönyve keretében nyújtott közösségi támogatás finanszírozásáról és igazgatásáról szóló belső megállapodásra (a továbbiakban: belső megállapodás), és különösen annak 9. cikkére,

tekintettel a Bizottság javaslatára,

mivel Az AKCS-államoknak és a TOT-államoknak Nyújtott Műszaki Segítség Igazgatásával Foglalkozó Európai Együttműködési Szövetség elnevezésű szervezet helyettesítéséhez kapcsolódó állandó költségek fedezése szükséges egy négyéves időszak alatt;

mivel a belső megállapodás 9. cikke (2) bekezdésében említett, letétbe helyezett pénzalapok kamataiból származó bevétel fedezi ezen állandó költségeket,

A KÖVETKEZŐKÉPPEN HATÁROZOTT:

1. cikk

A negyedik AKCS–EK egyezmény 319. cikke (4) bekezdésében említett európai kifizető ügynökségeknél letétbe helyezett pénzalapok kamataiból származó bevételből kell levonni az 5,5 millió ECU összeget Az AKCS-államoknak és a TOT-államoknak Nyújtott Műszaki Segítség Igazgatásával Foglalkozó Európai Együttműködési Szövetség elnevezésű szervezet helyettesítéséhez kapcsolódó állandó költségek fedezése érdekében.

2. cikk

Ez a határozat az elfogadása napján lép hatályba.

Kelt Brüsszelben, 1998. július 13-án.

a Tanács részéről

az elnök

W. Schüssel

[1] HL L 263., 1991.9.19., 1. o. A legutóbb a 97/803/EK határozattal (HL L 329., 1997.11.29., 50. o.) módosított határozat.

--------------------------------------------------
A Tanács határozata

(1998. július 20.)

az Európai Központi Bank külső könyvvizsgálóinak jóváhagyásáról

(98/481/EK)

AZ EURÓPAI UNIÓ TANÁCSA,

tekintettel a Központi Bankok Európai Rendszere és az Európai Központi Bank alapokmányára, és különösen annak 27.1. cikkére,

tekintettel az Európai Központi Bank (a továbbiakban: "EKB") Kormányzótanácsának 1998. június 19-i ajánlására,

mivel az EKB és a nemzeti központi bankok beszámolóit a Kormányzótanács által javasolt, és az Európai Unió Tanácsa által jóváhagyott független külső könyvvizsgálók ellenőrzik;

mivel az EKB Kormányzótanácsa az EKB külső könyvvizsgálójának a Coopers & Lybrand céget javasolta,

A KÖVETKEZŐKÉPPEN HATÁROZOTT:

1. cikk

A Coopers & Lybrand céget a Tanács jóváhagyja, mint az EKB külső könyvvizsgálóját.

2. cikk

Erről a határozatról az EKB értesítést kap.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. július 20-án.

a Tanács részéről

az elnök

W. Molterer

--------------------------------------------------
A Tanács határozata

(1998. november 13.)

az Európai Unióról szóló szerződés J.4. cikkének (2) bekezdése alapján elfogadott, a koszovói helyzet figyelemmel kíséréséről

(98/646/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.4. cikke (2) bekezdésére,

tekintettel a Szerződés elfogadásakor aláírt záróokmányban található, a Nyugat-Európai Unióról szóló 30. nyilatkozatra,

mivel a Tanács 1998. október 26-án nyilatkozatot fogadott el a Koszovóra vonatkozó átfogó megközelítés meghatározásáról, a Jugoszláv Szövetségi Köztársaság (JSZK) és az EBESZ között 1998. október 15-én kötött, illetve a JSZK és a NATO által 1998. október 16-án Belgrádban aláírt egyezmény Európai Unió általi teljes támogatásáról, továbbá az EBESZ és a Koszovói Ellenőrző Küldöttség teljes mértékű támogatásáról, illetve arról, hogy az Európai Unió kész a menekültek és a lakóhelyük elhagyására kényszerült személyek megsegítéséhez történő hozzájárulásra;

mivel az Európai Unió fent meghatározott tevékenysége megköveteli a koszovói helyzet pontos ismeretét; mivel az ilyen ismeretek megszerzését megkönnyítik a műholdas képek elemzéséből származó információk;

mivel a Nyugat-Európai Unió (NYEU) Műholdközpontjának feladatai közé tartozik a "műholdas képek elemzéséből származó információ" biztosítása, többek között általános biztonsági felügyelet céljából, beleértve a NYEU érdekeltségébe tartozó területek általános felügyeletét a Tanács megbízása alapján és a szerződések betartásának ellenőrzése keretében;

mivel e feltételek szerint az Európai Uniónak a NYEU-hoz kell fordulnia,

ELFOGADTA EZT A HATÁROZATOT:

1. cikk

Az Európai Unió felkéri a NYEU-t, hogy bocsássa rendelkezésre a NYEU Műholdközpontja által szolgáltatott megfelelő információkat a következőkkel kapcsolatban:

- a JSZK és az EBESZ által 1998. október 16-án, valamint a JSZK és a NATO által 1998. október 15-én Belgrádban aláírt egyezmények végrehajtásának helyzete,

valamint

- a menekültek és a lakóhelyük elhagyására kényszerült személyek és az ezzel kapcsolatos infrastruktúra helyzete,

azzal a céllal, hogy az Európai Unió hozzá tudjon járulni az EBESZ és a NATO megfelelő küldetéseinek teljes sikeréhez szükséges felügyelethez.

2. cikk

E határozatról értesíteni kell a NYEU-t az 1996. május 14-én a Tanács által elfogadott, az Európai Unió dokumentumainak a NYEU számára történő átadásáról szóló következtetéseinek megfelelően.

3. cikk

Ez a határozat elfogadásának napján lép hatályba.

4. cikk

Ezt a határozatot a Hivatalos Lapban ki kell hirdetni.

Kelt Brüsszelben, 1998. november 13-án.

a Tanács részéről

az elnök

J. Farnleitner

--------------------------------------------------
A Tanács határozata

(1998. december 31.)

a Gazdasági és Pénzügyi Bizottság alapszabályának elfogadásáról

(1999/8/EK)

AZ EURÓPAI UNIÓ TANÁCSA,

tekintettel az Európai Közösséget létrehozó Szerződésre és különösen annak 153. cikkére,

tekintettel a Bizottság véleményére,

mivel a Szerződés 109c. cikkének (2) bekezdésével összhangban a harmadik szakasz kezdetekor fel fogják állítani a Gazdasági és Pénzügyi Bizottságot;

mivel a Tanács 1998. december 21-én határozatot hozott a Gazdasági és Pénzügyi Bizottság összetételéről [1];

emlékeztetve, hogy 1997. június 16-án az Európai Tanács állásfoglalást fogadott el a gazdasági és monetáris unió harmadik szakaszában [2] egy árfolyam-mechanizmus létrehozásáról;

emlékeztetve, hogy 1997. december 13-án az Európai Tanács állásfoglalást fogadott el a gazdaságpolitikai koordinációról, a gazdasági és monetáris unió harmadik szakaszában, valamint a Szerződés 109. és a 109b. cikkéről [3];

emlékeztetve, hogy ezekben az állásfoglalásokban meghatározott szerepet szántak a Gazdasági és Pénzügyi Bizottságnak;

mivel ennélfogva el kell fogadni a Gazdasági és Pénzügyi Bizottság alapszabályát,

A KÖVETKEZŐKÉPPEN HATÁROZOTT:

1. cikk

A Tanács ezennel elfogadja a Gazdasági és Pénzügyi Bizottság alapszabályát.

Az alapszabály szövegét a melléklet tartalmazza.

2. cikk

Ezt a határozatot az Európai Közösségek Hivatalos Lapjában ki kell hirdetni.

A határozat 1999. január 1-jén lép hatályba.

Kelt Brüsszelben, 1998. december 31.

a Tanács részéről

az elnök

R. Edlinger

[1] HL L 358., 1998.12.31., 109. o.

[2] HL C 236., 1997.8.2., 5. o.

[3] HL C 35., 1998.2.2., 1. o.

--------------------------------------------------
A Tanács határozata

(1998. december 21.)

az Európai Gazdasági Közösség és a Kínai Népköztársaság között létrejött, a textiltermékek kereskedelméről szóló megállapodás módosításáról szóló, az Európai Közösség és a Kínai Népköztársaság között levélváltás formájában létrejött megállapodás ideiglenes alkalmazásáról

(1999/36/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalásokat folytatott a legutóbb az 1995. december 13-án parafált megállapodásokkal módosított, az Európai Gazdasági Közösség és a Kínai Népköztársaság között létrejött, a textiltermékek kereskedelméről szóló megállapodás módosításáról szóló, az Európai Közösség és a Kínai Népköztársaság között levélváltás formájában létrejött megállapodás megkötéséről;

mivel ezt a levélváltás formájában létrejött megállapodást 1999. január 1-jétől ideiglenesen kell alkalmazni az annak hivatalos megkötéséig szükséges eljárások befejezéséig és a megállapodásnak a Kínai Népköztársaság részéről való viszonosságon alapuló ideiglenes alkalmazásától függően,

A KÖVETKEZŐKÉPPEN HATÁROZOTT:

1. cikk

A legutóbb az 1995. december 13-án parafált megállapodásokkal módosított, az Európai Gazdasági Közösség és a Kínai Népköztársaság között létrejött, a textiltermékek kereskedelméről szóló megállapodás módosításáról szóló, az Európai Közösség és a Kínai Népköztársaság között levélváltás formájában létrejött megállapodást 1999. január 1-jétől ideiglenesen kell alkalmazni annak hivatalos megkötéséig és a megállapodásnak a Kínai Népköztársaság részéről való viszonosságon alapuló ideiglenes alkalmazásától függően.

A megállapodás szövegét csatolták e határozathoz.

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. december 21-én.

a Tanács részéről

az elnök

M. Bartenstein

--------------------------------------------------